Document ID: /roh_data/filtered/fineweb-2-filterrobots_roh.jsonl.gz/53085

A partir da l’avrigl 2017 vegn l’hotel La Val a Breil manà da Cornelia e Marcel David. Marcel David ha lavurà plirs onns tar la chadaina d'hotels Lindner Hotels & Resorts en differentas funcziuns. Entschatta 2010 ha el cumenzà tar l’interpresa da cruscheras AIDA cruises, l’emprim sco manager d’hotel e davent dal zercladur 2013 sco directur general. Cornelia David è chantadura (dubel da Helene Fischer) e trategnidra ed ha era lavurà plirs onns sin navs da cruscheras.
Ils gestiunaris actuals Susan e Christian Faber han surpiglià l’hotel l’onn 2009 e sco emprim surveglià la renovaziun da l’hotel. Dapi la reavertura l’onn 2010 han els manà l’hotel da quatter stailas. Susan e Christian Faber vegnan a surpigliar davent dal matg 2017 la direcziun da l’hotel Bären a Gonten en il chantun Appenzell Dadens.